เรื่องร้องเรียน: สะพานนี้อยู่ในความรับผิดชอบของหน่วยงานไหน  ถ้าอยู่ในความรับผิดชอบของหน่วยงานรัฐ  ทำไมต้องมีคนออกเงินส่วนตัวมาทำ
การดำเนินการของเจ้าหน้าที่: สะพานไม้ข้ามคลองภาษีเจริญดังกล่าว อยู่ในความดูแลรับผิดชอบของกรุงเทพมหานคร เป็นสะพานไม้ที่สร้างขึ้นเพื่อให้ประชาชนใช้เดินข้ามจากฝั่งโรงเรียนประชาบำรุง ( ถนนเลียบคลองภาษีเจริญฝั่งเหนือ ) ไปฝั่งวัดหลักสาม ( ถนนเลียบคลองภาษีเจริญฝั่งใต้ ) ในปี 2564 ได้มีการซ่อมแซมสะพานไม้โดนสำนักงานเขตหนองแขม เนื่องจากมีสภาพไม้ชำรุดผุพังหลายจุด ซึ่งในปัจจุบันเริ่มมีพื้นไม้ชำรุดเพิ่มเติม จึงได้จัดเจ้าหน้าที่หน่วยบริการเร่งด่วนของสำนักงานเขตหนองแขม เข้าซ่อมแซมพื้นไม้ที่ชำรุดเบื้องต้น แต่เนื่องจากพื้นไม้ที่มีลักษณะลื่น จำเป็นต้องทำการปรับปรุงเพิ่มเติม ซึ่งไม่สามารถใช้งบประมาณค่าซ่อมแซมที่มีอยู่ดำเนินการได้ในปีนี้ . โดยได้รับการประสานขอสนับสนุนการทาสีกันลื่นดังกล่าวจาก สก.นวรัตน์ อยู่บำรุง แก้ไขปัญหาพื้นสะพานลื่น ลดการเกิดอุบัติเหตุของประชาชนที่ขับขี่มอเตอร์ไซค์ เพื่อเกิดประโยชน์กับประชาชนในพื้นที่และสามารถดำเนินการได้ทันที ทั้งนี้ การก่อสร้างสะพานใหม่ทดแทนสะพานไม้เดิม อยู่ระหว่างจัดทำแบบสอบถามความคิดเห็น ซึ่งต้องรวบรวมรายละเอียดในการเสนอขอความเห็นชอบหน่วยงานที่เกี่ยวข้อง เช่น กรมธนารักษ์ กรมเจ้าท่า กรมศิลปากร  ก่อนเสนอขอจัดสรรงบประมาณก่อสร้างต่อไป
ความเห็นของผู้แจ้ง: เข้าใจว่าการรับเงินบริจาค  แล้วเอามาทำไปพลางก่อนมันก็ดีสำหรับ ปชช.    แต่ก็ต้องตั้งคำถามว่าหน่วยงานไม่มีการวางแผนในการใช้งบที่ดีกว่านี้หรอ  หน่วยงานราชการก็มีคนความรู้และน่าจะคาดการณ์อะไรล่วงหน้าและตั้งงบรอเผื่อซ่อมได้   คำถามคือ  ปัญหานี้เกิดขึ้นครั้งแรกหรอ  หรือติดระเบียบอะไรถึงทำไม่ได้  คุณอย่าลืมนะว่าระเบียบมันต่ำกว่ารัฐธรรมนูญที่ฉีกกันมาไม่รู้กี่ครั้งแล้ว  มันก็ควรจะแก้ได้  ต้องตั้งคำถามนี้  เพราะ ปชช. จ่ายภาษีเพื่อพัฒนาประเทศ  ถ้ารอรับเงินบริจาคแล้วจะเก็บภาษีไปเพื่ออะไร  ถ้ามันเกิดกรณีแบบนี้  จะถามอีก  ให้คุณบันทึกเป็นสถิติไว้เป็นรอยสัก  ฟ้องการทำงานของตัวพวกคุณเอง
พื้นที่: แขวงหนองค้างพลู เขตหนองแขม กรุงเทพมหานคร